Csongrád Város Polgármesterétől

Száma: Fjl/584-52/2022 „M”

Témafelelős: Varga Júlia

ELŐTERJESZTÉS

## Csongrád Városi Önkormányzat Képviselő-testületének

## 2022. október 27-én tartandó ülésére

## Tárgy: Csongrád Város új településrendezési eszközeinek készítése

**Tisztelt Képviselő - Testület!**

A Csongrád Városi Önkormányzat 16/2021. (II.18.) önkormányzati határozatában új településfejlesztési koncepció és településrendezési eszközök, valamint új településképi rendelet és új településképi arculati kézikönyv készítését döntötte el a vonatkozó jogszabályok alapján, melyet 2021. márciusában el is indított. 2021. április elején megkértük a jogszabályban és a város partnerségi rendeletében meghatározott szervezetek előzetes véleményét.

A tervezés első üteme a közös megalapozó munkarész és a településfejlesztési koncepció készítésére irányult. 2022. február 24-én tartott ülésén a Csongrád Városi Önkormányzat Képviselő-testülete a 42/2022. (II. 24.) önkormányzati határozattal elfogadta és jóváhagyta Csongrád Város Településfejlesztési Koncepcióját.

A tervezés második üteme során Csongrád város településszerkezeti tervének és a helyi építési szabályzatának, valamint az új településképi rendeletének és új településképi arculati kézikönyvének készítésére került sor, melynek partnerségi egyeztetése 2022. június 24. és 2022. július 08. között lezajlott. A fenti dokumentációval kapcsolatosan szakmai és lakossági fórumot tartottunk 2022.július 06-án.

A beérkezett észrevételek figyelembevételével a véleményezési dokumentációt kidolgoztuk, melyet megküldtünk az államigazgatási szerveknek, az érintett területi, települési önkormányzatoknak a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendeletben foglaltaknak megfelelően.

A véleményezési szakasz során a mellékletben található beérkezett vélemények és azokra adott válaszok alapján a Város-Teampannon Kft. Csongrád város új településrendezési eszközeit korrigálta, javította.

A fentiekre tekintettel, a határozati javaslatban foglaltak szerint döntöttem.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

Előterjesztés melléklete: [Csongrád\_Vegső\_szakmai\_velemenyezes](https://varosteam-my.sharepoint.com/:f:/g/personal/toth_helga_varosteam_onmicrosoft_com/EkM6knBBIoJMhE1WVl_Ay-UBYesYGtMbhIQ0rucpZQN90A?e=eSOmEn)

(letölthető dokumentáció)

Csongrád város új településrendezési eszközeinek jóváhagyandó munkarészei

Beérkezett vélemények

Város-Teampannon Kft. tervezői, szakmai válaszai

H **a t á r o z a t i j a v a s l a t**

**a Csongrád Város új településrendezési eszközei véleményezésének lezárásáról**

Csongrád Városi Önkormányzat Képviselő-testülete megtárgyalta a határozat mellékletét képező, a Város-Teampannon Kft. által készített és kijavított Csongrád Város új településrendezési eszközeit, a tervezői szakmai válaszokkal együtt és az alábbi döntést hozza:

Csongrád Város új településrendezési eszközeinek véleményeztetése a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet (továbbiakban: Kormányrendelet) előírásainak megfelelően történt. A Kormányrendelet 27. alcím szerinti véleményezési szakaszban a véleményezési dokumentáció megküldésre került mindazoknak, akik az egyeztetési eljárásban való részvételi szándékukat jelezték. A beérkezett véleményeket a Képviselő-testület megismerte.

A Képviselő-testület a dokumentumokat, terveket megismerve úgy dönt, hogy a beérkezett véleményeket a mellékelt tervezői szakmai és önkormányzati válaszok szerint fogadja el, illetve az el nem fogadott vélemények indoklásával egyetért.

Jelen döntés meghozatalával és közzétételével a Kormányrendelet 39. § (39 bekezdése szerint a településrendezési eszközök véleményezési szakasza lezárul, és az elfogadott vélemények szerint korrigált alátámasztó és jóváhagyandó munkarészek az állami főépítészi hatáskörben eljáró Csongrád-Csanád Megyei Kormányhivatalnak a jóváhagyáshoz szükséges záró szakmai vélemény megkérése céljából benyújthatóak.

**A Képviselő-testület az előterjesztést támogatja.**

Felelős**:** Varga Júlia

városi főépítész

**Erről jegyzőkönyvi kivonaton értesítést kapnak:**

1. Képviselő-testület tagjai
2. Bedő Tamás polgármester
3. Varga Júlia városi főépítész

Csongrád, 2022. október 20.

Bedő Tamás

polgármester